I oktober 2011 utga Buchanan boka «Suicide of a Superpower: Will America Survive to 2025?». Boka hadde kapittel-overskrifter som «The End of White America» og «The Death of Christian America» og skapte kontrovers og krav om at MSNBC måtte avslutte samarbeidet med Buchanan. Etter en fire måneders suspensjon ble det i februar 2012 offentliggjort at samarbeidet var endelig avsluttet. Programlederne Joe Scarborough og Mika Brzezinski som hadde hatt Buchanan som fast gjest i programmet «Morning Joe» ga i en offentlig uttalelse uttrykk for at de beklaget og var uenig i beslutningen.